Diari Oficial de la Generalitat Valenciana


Sumari del DOGV 4247, del 13-05-2002 (2002/4911)

DECRET 72/2002, de 7 de maig, del Govern Valencià, pel qual es crea el Col·legi Públic número 9 de Torrevieja.
--------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4911


Data del document
:   07-05-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Torrevieja
    * centre d'ensenyament

DECRET 72/2002, de 7 de maig, del Govern Valencià, pel qual es crea el Col·legi Públic número 9 de Torrevieja. [2002/M4911]
  
La projecció de les dades censals va aconsellar, al seu moment, que en el Mapa Escolar de la Comunitat Valenciana s'incloguera la localitat de Torrevieja amb una determinada configuració. L'evolució demogràfica de la població ha fet necessari revisar les previsions inicials i modificar el mapa escolar amb la inclusió de nous centres públics d'Educació Infantil, Primària i Secundària.
  
La Direcció Territorial de Cultura i Educació d'Alacant ha elaborat un informe en què es proposa la creació, amb caràcter d'urgència, d'un col·legi públic a Torrevieja per a atendre les necessitats d'escolarització de l'alumnat derivat de l'increment demogràfic que s'ha produït l'últim any.
  
Per a fer front a les necessitats d'escolarització, l'Ajuntament de Torrevieja, segons l'acord adoptat per la Comissió de Govern en sessió de 21 de setembre de 2001, ha posat a disposició de la Generalitat Valenciana una parcel·la en el Sector 16 El Fons.
  
Tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern Valencià, a proposta del conseller de Cultura i Educació i després de la deliberació de Govern Valencià, en la reunió del dia 7 de maig de 2002,
  
DECRETE
  
Article 1
  
Es crea el següent centre docent:
  
Província: Alacant
  
Localitat: Torrevieja
  
Denominació: Col·legi Públic número 9
  
Codi: O3015890
  
Titular: Generalitat Valenciana
  
Domicili: Sector 16 El Fons, s/n
  
Composició: 9 unitats d'Educació Infantil i 18 d'Educació Primària
  
Capacitat: 225 llocs escolars d'Educació Infantil i 450 d'Educació Primària
  
Article 2
  
Els llocs de treball del centre seran els següents:
  
- 10 d'Educació Infantil
  
- 18 d'Educació Primària
  
- 2 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 2 d'Educació Primària, Música
  
- 2 d'Educació Especial, Pedagogia Terapèutica
  
Disposicions transitòries
  
Primera
  
Provisionalment, el centre s'instal·larà en l'avinguda de Bielsa i Monge, s/n.
  
Segona
  
El curs escolar 2001/2002, el centre oferirà 1 unitat d'Educació Infantil i 6 d'Educació Primària.
  
Tercera
  
En el citat curs escolar el centre disposarà d'1 lloc de treball d'Educació Infantil; 6 d'Educació Primària; 1 d'Educació Primària, Idioma Estranger, Anglés; 1 d'Educació Primària, Educació Física; 1 d'Educació Primària, Música, i 1 d'Educació Especial, Pedagogia Terapèutica.
  
Disposició addicional
  
El que establix el present decret s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Es faculta el conseller de Cultura i Educació perquè adopte les mesures necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2001/2002.
  
València, 7 de maig de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS